ZAPISNIK BR. 11.
od 27.05.2026.

Sastavljen na sjednici Upravnog vijeća Ljekarni Koprivnica dana 27.05.2026.g. u prostorijama Ljekarne Koprivnica. 
Prisutni članovi U.V.: Dragutin Korošec, Ivana Bagarić Peroš, Ana Filipović Andrić, Dejana Škrinjar i ravnatelj Siniša Fabijanec.
Odsutna: Sandra Sinjeri-opravdano.
Predsjednik pozdravlja sve prisutne i predlaže slijedeći: 

 					DNEVNI RED:

1. Verifikacija zapisnika br. 10. od 29.04.2026.g.
2. Donošenje Odluke o prihvaćanju izvješća ravnatelja za travanj 2026.g.
3. Informacija o novim zakonskim propisima i njihov utjecaj na Ljekarne Koprivnica
4. Razno.

Dnevni red je jednoglasno prihvaćen  i  prešlo se na prvu točku.  

Ad. 1.
Predsjednik U.V. Dragutin Korošec rekao je da su svi primili zapisnik sa prošle  sjednice i pita da li se slažu s istim.
Kako članovi U.V. nisu imali primjedbu na zapisnik jednoglasno su donijeli:

ZAKLJUČAK

Verificiran je zapisnik br. 10 od 29.04.2026.g. (Prilog Ad. 1.) . 

Ad. 2.
Predsjednik je prelaskom na točku dva dao riječ ravnatelju da iznese izvješće o poslovanju za travanj 2026.g., koji je isto predočio ukupno za sve ljekarne u odnosu na isti mjesec prošle godine. (Prilog Ad.2.), iz kojeg je vidljivo da su ukupni prihodi veći za 11,96%, dok su fakture HZZO-u veće za 9,59% i promet preko blagajne je veći za 16,23%. 
Ravnatelj je rekao da je dobio objašnjenje za pad prometa u Rasinji, voditeljica je objasnila da su preminuli pacijenti koji su koristili skupe lijekove u prošlom kvartalu.
Nakon rasprave članovi U.V. donijeli su jednoglasno:



ODLUKU
Prihvaća se Izvješće ravnatelja o poslovanju za travanj 2026. godine, kao što je u prilozima Ad. 2.
  


Ad. 3.
Ravnatelj je obavijestio sve članove U.V. da za sada nema novih zakonskih propisa koji bi se odnosili na naš rad.


Ad.4.
Pod razno, ravnatelj je rekao da smo dobili Zaključak o prihvaćanju financijskog izvješća i Izvještaja o radu za 2025. godinu od Županijske skupštine i župana Koprivničko-križevačke županije.
Od Ministarstva zdravstva čekamo suglasnost za zapošljavanje, kad stigne odmah ćemo krenuti s raspisivanjem natječaja za zapošljavanje magistri farmacije i farmaceutskog tehničara na neodređeno vrijeme.
Predsjednik je predložio da sjednica u lipnju bude elektronska, ako ne bude nikakvih posebnih točki dnevnog reda, a ona u srpnju kad je polugodišnje financijsko izvješće bude uobičajeno.
Kako nije bilo više ništa pod razno sjednica je zaključena u 17,50 sati.
  
Zapisničar:						Predsjednik Upravnog vijeća:
Radmila Kolarek 			               mr.sc. Dragutin Korošec, dr.med.vet.	
